stanford-oval/wikipedia huggingface dataset:
הפגנת חיבה פומבית
הערות שוליים

↑  "Public Displays of Affection Abroad (PDA) - Expat Guide Asia". Expat Guide Asia. אורכב מ-המקור ב-24 במאי 2017. נבדק ב-10 באוקטובר 2018. {{cite web}}:  (עזרה)
↑  "Kiss & Tell: A couple's guide to PDA around the world". אורכב מ-המקור ב-10 ביוני 2023. נבדק ב-8 בספטמבר 2023. {{cite web}}:  (עזרה)
↑  Court upholds prison term for British kissing couple, France 24, ‏2010-04-05 (באנגלית)
↑  "Going to Dubai? Better Know the LAWS". Thrifty Traveling. אורכב מ-המקור ב-26 ביוני 2014. {{cite web}}:  (עזרה)
פגיעת המטאור ברוסיה (2013)
גלריה

מההדף שיצר המטאור, חלונות התנפצו בעיר צ'ליאבינסק
חלקיק מהמטאור שנמשה מאגם צ'ברקול
סרטון שצולם בעת ההתפוצצות
ראו גם

אפופיס
אירוע טונגוסקה
מערכת ההתרעה האחרונה לפגיעה ארצית של אסטרואיד
הערות שוליים

↑  חדשות 2, ‏רוסיה: נמצאו שברים של המטאור שהתרסק, באתר ‏מאקו‏, 18 בפברואר 2013
שוד דרכים

"שודדי דרכים איטלקים מופתעים מאנשי משטרת הוותיקן", ציור של הוראס ורנה מ-1831
שוד דרכים הוא אורח חיים של כנופיות הנוהגות לשדוד ולבזוז עוברי אורח.
דוגמאות היסטוריות של כנופיות המבצעות שוד דרכים היו קיימות במדינות רבות, בהן צרפת, יוון והבלקן, הודו, איטליה, מקסיקו, ספרד ואזורים מסוימים בארצות הברית.
לעיתים מתוארים שודדי דרכים באור חיובי, למשל בבלדות על רובין הוד, באופרת הקבצנים, או בשירים שנכתבו על שודדי דרכים שפעלו בדרום איטליה נגד בית סבויה, לאחר איחוד איטליה. דמותו של ג'ון פלסטף, המופיעה במחזות שייקספיר, מבוססת על שוד דרכים. בין הספרים שנכתבו על שודדי דרכים נמנים הלב של מידלות'יאן ורוניה בת השודד.
הגורמים העיקריים לתופעת שוד דרכים הם שחיתות פוליטית ופני השטח. בין הדוגמאות לשטחים שהקלו על שוד דרכים נמנים יערות אנגליה, חורש המאקי בקורסיקה והמרחב העורפי באוסטרליה.
דוגמאות היסטוריות > איטליה

שודדי דרכים מתוארים בכתבים מיוון העתיקה ורומא העתיקה.
שוד דרכים היה נפוץ באיטליה לאורך ההיסטוריה. מכיוון שהיא הייתה מחולקת לממלכות קטנות, היה קל לכנופיה לנוע ממחוז למחוז בלי להיתפס. באחד משיריו של טורקוואטו טאסו הוא מתאר כיצד נתפס על ידי שודד דרכים, אך הוא נתן לו לעבור ללא פגע מתוך כבוד למשוררים ולשירה.
דוגמאות היסטוריות > אנגליה

שוד דרכים היה נפוץ מאד באנגליה מתקופת הרסטורציה האנגלית (1660) ועד מותה של המלכה אן (1714). חלק מהשודדים היו חיילים שערקו ממלחמת האזרחים האנגלית. שוד הדרכים התאפשר בגלל היעדר משילות והיעדר כוח משטרה. משטרת אנגליה הייתה קטנה, לא יעילה ומושחתת. על פי עדויות רבות, חלק מהשוטרים עסקו בעצמם בשוד דרכים, ואחרים שיתפו פעולה עם השודדים תמורת שוחד או סייעו בהלבנת כספים.
מקרי השוד נמשכו מהמאה ה-17 עד סוף המאה ה-19. בין המקרים הידועים נמנו שוד הוראס וולפול, שנורה ונפצע בהייד פארק בשנת 1749, ושוד הלורד פרדריק נורת' בשנת 1774, שפורסם בפירוט רב בעיתוני התקופה.
בשנת 1677 תועד לראשונה הביטוי "Stand and deliver!" ("עצור ותן לי את כספך!") שבו נהגו להשתמש בזמן שוד. בשנת 1781 תועד הביטוי "Your money or your life!" ("הכסף שלך או החיים שלך!") שנעשה בו שימוש גם כיום.
בתקופת ויליאם השלישי, מלך אנגליה, פעלו במשך שנים רבות כנופיות של שודדי דרכים, בעיקר באזור יער אפינג. חלק מהשודדים שנתפסו הוצאו להורג בטייברן. כחלק מהמאבק בתופעה החליט המלך ויליאם השלישי בשנת 1690 להציב 300 פנסי רחוב בעלי מנורות שמן לאורך הדרך המובילה מארמון סנט ג'יימס לארמון קנזינגטון, שכונתה בפי העם "הדרך הרקובה" ("Rotten Row"), שיבוש של השם הרשמי "Route du Roi" ("דרך המלך", בצרפתית). זו הייתה הפעם הראשונה בהיסטוריה של אנגליה שבה הוצבו פנסי רחוב לתאורת לילה.
דוגמאות היסטוריות > ארצות הברית

בתקופת המערב הפרוע פעלו בארצות הברית כנופיות של שודדי דרכים.
בזמן השפל הגדול בשנות ה-30 של המאה ה-20 שבו לפעול כנופיות דומות, בהן כנופיית אמא בארקר.
דוגמאות היסטוריות > מקסיקו

שודד הדרכים המקסיקני חואן קורטינה נודע בפעילותו בטקסס בתקופה שלפני מלחמת האזרחים האמריקאית.
דוגמאות היסטוריות > ספרד

שוד דרכים היה נפוץ בספרד, מרכס סיירה מורנה עד אנדלוסיה. על השודדים נכתבו בלדות ושירי עם רבים. חלקם מתוארים בספר דון קישוט.
דוגמאות היסטוריות > צרפת

בתקופת שארל השביעי, מלך צרפת, פעלו כנופיות בשם Ecorcheurs ולאחר מכן Routiers.
בשנים שקדמו למהפכה הצרפתית פעלו שודדי דרכים שהבריחו מלח. כנופיות אלה נהנו ממידה רבה של אהדה ציבורית, והוזהרו או הוסתרו על ידי התושבים.
בקורסיקה פעלו שודדי דרכים במשך שנים רבות בחסות חורש המאקי. חלק מהכנופיות פעיל שם גם כיום.
דוגמאות היסטוריות > מדינות נוספות

שוד דרכים הייתה תופעה ידועה עד תחילת המאה ה-20 גם במדינות נוספות, בהן אוסטרליה, הודו, הונגריה, יוון וסלובניה.
בארץ ישראל התפרסם אבו ג'ילדה, שודד דרכים שפעל בתחילת המאה ה-20.
ראו גם

שוד ימי
הערות שוליים

↑  1911 Encyclopædia Britannica/Brigandage
↑  Hyde Park in Regency London, Regency History, ‏9 בינואר 2018
↑
רובין הוד הפלשתינאי: אבו-ג'ילדה ומשטרת המנדט, סרטון בערוץ "בית מורשת משטרת ישראל", באתר יוטיוב (אורך: 50:48)
רוג'ר מסלרנו, עוצר נסיכות אנטיוכיה

ערך זה עוסק בעוצר נסיכות אנטיוכיה הצלבנית. אם התכוונתם לרוג'ר מסלרנו רופא המאה ה-12, ראו .
| --- | --- |

 לידה:  המאה ה־11 סלרנו, איטליה 
 נהרג:  28 ביוני 1119 Sarmada, סוריה 
 מדינה:  רוזנות אפוליה וקלבריה, נסיכות אנטיוכיה 
 בן או בת זוג:  Hodierne of Rethel 
 
 
מטבע נחושת של רוג'ר מסלרנו שהונפק בתקופת שלטונו (1112–1119). השימוש בנחושת מרמז שהשפעה ביזנטית נמשכה על מטבעה של נסיכות אנטיוכיה בתקופה זו. המטבע בולט גם בכך שהוא נושא את אחת התמונות המוקדמות ביותר של סנט ג'ורג' והדרקון על מטבע.
רוג'ר מסלרנו (נפטר ב-28 ביוני 1119) היה השליט בפועל של נסיכות אנטיוכיה בין השנים 1112 ל-1119. הוא היה בנו של ריצ'רד מסלרנו ובן דודו השני של טנקרד, נסיך הגליל, שניהם משתתפים במסע הצלב הראשון. הוא הפך לעוצר של אנטיוכיה כשטנקרד מת ב-1112 ונושא התואר נסיך אנטיוכיה, בוהמונד השני, נסיך אנטיוכיה, היה עדיין ילד. כמו טנקרד, רוג'ר היה כמעט כל הזמן במלחמה עם המדינות המוסלמיות הסמוכות כמו חאלב. בשנת 1114 אירעה רעידת אדמה שהרסה רבים מביצורי הנסיכות, ורוג'ר הקדיש זמן ומאמצים לבנות אותם מחדש, במיוחד אלה הקרובים לגבול.
רוג'ר מסלרנו נישא לססיליה מלה בורק, בתו של יו הראשון, רוזן רתל ואחותו של בולדווין השני. לא מתועדים ילדים מהאיחוד הזה. שלטונו של רוג'ר תועד על ידי ולטר הנגיד .
קרב תל דנית

בשנת 1115 יצא צבא סלג'וקי בפיקודו של בורסוק אבן בורסוק אמיר המדאן לכוון סוריה אך במקום לאחד את הכוחות המוסלמיים כנגד הצלבנים התאחדו האמירים של חלב ודמשק כנגד הסלג'וקים וסגרו בפניהם את שערי עריהם בתמיכתו של אִלְגַאזִי אבן אוֹרתוֹק האמיר הסלג'וקי של דיארבקיר. אל הקואליציה הסורית נוסף בן ברית מפתיע - שליטי המדינות הצלבניות ובראשן רוג'ר עוצר אנטיוכיה שנחלתו הייתה באיום מיידי של הצבא הסלג'וקי ובתחרות ארוכת ימים עם חלב שייזר וחומס על שטחי השפעה והזכות לגבות מיסים באזורי הגבול בין הנסיכות לאמירויות של צפון סוריה. בלדווין הראשון, מלך ירושלים והוסל שלו פונס מטריפולי שהוזמנו לסייע לנסיך אנטיוכיה השלימו את הקואליציה המוסלמית-נוצרית. משנודע לבורסוק על ההתנגדות הצפויה למהלכיו חזר על עקבותיו אך עם התפזרות צבאות הקואליציה חזר על עקבותיו וחדר לצפון סוריה. צבא נסיכות אנטיוכיה, עתה ללא תמיכת צבא ממלכת ירושלים אך מתוגבר ביחידות צבא של רוזנות אדסה בפיקודו של בלדווין מבורק, רוזן אדסה התגייס לקדם את פני הצבא הסלג'וקי הפולש ושני הצבאות נפגשו ביום 14 בספטמבר בתל דנית בסמוך לעיירה הסורית סרמין של ימינו. הצלבנים תקפו את המחנה הסלג'וקי תוך ניצול גורם ההפתעה והצליחו לשבור את רוח הלוחמים המוסלמים שרובם לא היו מוכנים למערכה. המפלה המוסלמית בקרב תל דנית הביאה להפסקת הג'יהד כנגד הצלבנים למשך 4 שנים ורוג'ר מסלרנו הפך לדמות מרכזית בצפון סוריה, האמירויות הצפוניות חלב ושייזר הפכו תלויות ברצון הטוב הצלבני ונאלצו לשלם דמי חסות. דמשק שאף היא הייתה תחת איום צלבני נאלצה לחדש את הקשר עם הסולטנות בבגדאד כאמצעי להבטחת שלום נכסיה.
קרב אגר סאנגוויניס

אלגאזי אבן אורתוק שליט חלב, שהייתה מבודדת ועל סף משבר כלכלי מאחר שאדמותיה היו בידי הצלבנים, נאלץ בשנת 1117 לחתום על הסכם עם שליט אנטיוכיה ובו קיבלו הצלבנים רשות ללוות את עולי הרגל בדרכם למכה ורשות לגבות מהם מיסים עבור חסות וליווי. מצב בלתי נסבל זה הביא ליצירת קואליציה חדשה בראשות השליט הסלג'וקי, שקיבל לידיו את השלטון בחלב ותחת קריאת ג'יהד מחודשת איחד את צבא דמשק והשבטים הטורקיים מהג'זירה עם צבא חלב ויצא בשנת 1119 לדחוק את האחיזה הצלבנית מעבר לנהר העאסי. רוג'ר מסלרנו, קרא לעזרת בלדווין השני, מלך ירושלים ופונס מטריפולי, אך החליט שלא להמתין לבוא התגבורת ולהתקדם לקראת הצבא המוסלמי במטרה לפגוש את האויב בשדה הקרב בהקדם. בליל 27 ביוני יצא הצבא המוסלמי אל עבר המחנה הצלבני הקרב החל בדו-קרב בין הקשתים הצלבניים והטורקים ותחילה נטה הקרב לצד הצלבנים שלמרות נחיתותם המספרית והטקטית הצליח אגפם הימני להדוף את ההתקפות הטורקיות אך התמוטטות האגף השמאלי של הצלבנים שינתה את המומנטום של הקרב, הביאה לשבירת שורות הצבא הצלבני וכיתורו. רוג'ר מסלרנו נהרג, אירוע שהכריע את גורל הקרב וגורלם של רוב החיילים הצלבניים שנהרגו בשדה. בתום הקרב נותרה נסיכות אנטיוכיה ללא צבא מגן אך המוסלמים לא נקטו כל צעד לקטוף את פירות הניצחון. אִלְגַאזִי עצמו חגג עד דלא ידע בדמשק ונפל למשכב כתוצאה מהשפעות השתייה המוגזמת. בטרם הגיע הצבא הצלבני של ממלכת ירושלים לסיוע הצליחו המוסלמים לכבוש מספר מבצרים שחשיבותם משנית אך בקרב המכריע שנערך בסמוך לתל דנית ב-14 באוגוסט הצליחו הצלבנים במאמץ רב לעצור את הצבא המוסלמי. בלדווין השני לקח על עצמו את תפקיד העוצר של נסיכות אנטיוכיה ובסדרה של קרבות שנערכו לאורך ארבע שנים הצליח להחזיר לשליטה צלבנית את השטחים שאבדו בעקבות מסעו של אלגאזי.
הטבעת מטבעות

רוג'ר ידוע גם בהיסטוריה הנומיסמטית בזכות סדרת המטבעות הייחודית, שהוטבעה בתקופת שלטונו. למרות שלטון פחות משבע שנים, היו לו שני סוגים שונים של מטבעות, שהוטבעו על שמו באנטיוכיה.
הסוג הראשון נשא את דמות נושאת ידיים בתפילה הידוע בשם אורנס, עומדת בגובה מלא. הסוג השני נשא את דמותו של הנס של ג'ורג' הקדוש והדרקון. בהחלט ייתכן שהוא הוטבע לאחר הניצחון הגדול של רוג'ר בקרב תל דנית. הנסיך רוג'ר היה למעשה השליט הראשון בעולם הנוצרי שתיאר את הנס של ג'ורג' הקדוש והדרקון על מטבע.
לקריאה נוספת

יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005; הספר זכה בפרס ישראל בתרגומו לצרפתית בפרס האקדמיה הצרפתית למדעים.
יהושע פראוור, הצלבנים - דיוקנה של חברה פיאודלית, מוסד ביאליק, מהדורה ראשונה 1975, מהדורה שנייה מורחבת ומתוקנת 1985
Steven Runciman, A History of the Crusades, Cambridge university press, 1952 ISBN 0521061628
Christopher Tyerman. God's war: a new history of the Crusades Harvard University Press, 2006
מיכיל האוסמן

| --- | --- |

האוסמן בבכורת העונה החמישית של "משחקי הכס", 2015
 לידה:  18 ביולי 1981 (בן 43) אמסטלפיין, הולנד הולנד
 מדינה:  ממלכת ארצות השפלה 
 תקופת הפעילות:  מ-1995
 עיסוק:  זמר
 בן או בת זוג:  Tara Elders (2008–?) 
 פרופיל ב-IMDb
 
מיכּיל האוסמן (בהולנדית: Michiel Huisman; נולד ב-18 ביולי 1981) הוא שחקן, מוזיקאי וזמר-יוצר יהודי-הולנדי. התפרסם במולדתו לאחר ששיחק בסדרות טלוויזיה וסרטים מקומיים, ולאחר שעבר לארצות הברית זכה בפרסום בינלאומי כששיחק בסדרות שונות והידועה שבהן "משחקי הכס", שבה הוא גילם את דמותו של דא'אריו נאהאריס.
קורות חיים

האוסמן נולד בעיר אמסטלפיין שבהולנד הסמוכה לאמסטרדם, למשפחה ממוצא יהודי. אחיו הקטן, דסטין האוסמן, הוא כדורגלן עבר ששיחק באייאקס.
קריירה

בתחילת הקריירה שלו, האוסמן היה חבר בלהקה הולנדית בשם Fontane שהקליטה שירים עבור פסקולים לסרטים הולנדים, שבהם האוסמן גם שיחק: "!Costa"‏ (2001) וסרט הנעורים "ירח מלא" (2002) שהפך לשובר קופות לצדה של השחקנית שנטל יאנזן, וכן גרסה של השיר "Telkens weer" של הזמרת ויליקה אלברטי עבור הסרט Liever verliefd ‏ (2003). לאחר ששני חברים עזבו את הלהקה, היא התפרקה והאוסמן החל בקריירת סולו, ובשנת 2005 הוציא את האלבום Luchtige Verhalen, שבו גם כתב את רוב השירים יחד עם חבר.
הופעתו הראשונה בטלוויזיה הייתה בסדרה ההולנדית Voor hete vuren בשנת 1995. בשנת 1998 גילם את רובר באופרת הסבון הכי ותיקה בהולנד "זמנים טובים, זמנים רעים". בשנת 1999 הופיע בסרט הטלוויזיה "Suzy Q" בכיכובה של קאריס ואן האוטן. לאחר מכן המשיך לשחק בסדרות ובסרטים שונים בהולנד. בשנת 2006 השתתף בסרט המתח ההולנדי "ספר שחור" של הבמאי פול ורהובן העוסק ביהודיה הולנדית שמצטרפת למחתרת ההולנדית בעקבות כיבוש הולנד על ידי גרמניה הנאצית.
בשנת 2009 האוסמן גילם את דמותו של הרקדן הרוסי רודולף נורייב עבור סרט הטלוויזיה Margot של ה-BBC, וכן שיחק בסרט הבריטי "ויקטוריה הצעירה". באותה שנה האוסמן עבר עם משפחתו לארצות הברית כדי להתקדם בקריירת המשחק שלו, והחל לשחק בסדרה "טרמיי" (Treme; 2010-2013) של HBO, בה גילם את דמותו של זמר הרחוב סוני בניו אורלינס שלאחר הוריקן קתרינה. בשנים 2012 ו-2013 שיחק בשתי עונות בסדרה של הסדרה האמריקאית "נאשוויל".
בשנת 2013 האוסמן גילם תפקיד קטן בסרט הקולנוע "מלחמת העולם Z" בכיכובו של בראד פיט ובאותה שנה הוא נבחר להחליף את השחקן אד סקריין בגילום דמותו של דא'אריו נאהאריס בסדרה הבינלאומית המצליחה "משחקי הכס", בה הוא משחק החל מהעונה הרביעית ששודרה בשנת 2014. באותה שנה האוסמן שיחק בעונה השנייה של הסדרה "אורפן בלאק" והוא המשיך בה גם בעונה השלישית ששודרה ב-2015.
בשנת 2014 הופיע בתפקיד משנה בסרט הביוגרפי "הולכת רחוק" בכיכובה של ריס וית'רספון. ב-2015 כיכב בסרט "הסיפור של אדליין" בו גילם את דמותו של אליס ג'ונס, צעיר המתאהב באדליין, אישה שלא מזדקנת.
בשנת 2017 שיחק בדרמת המלחמה "הקצין העות'מאני" (The Ottoman Lieutenant) אשר עוסקת ברומן בין אידיאליסטית אמריקאית ושוטר טורקי במלחמת העולם הראשונה. הסרט ספג ביקורת חריפה על קידומו את העמדה הטורקית המכחישה את רצח הארמנים.
חיים אישיים

האוסמן נישא בשנת 2008 לשחקנית ההולנדית טארה אלדרס, אותה הכיר על סט הצילומים של הסרט ההולנדי "Phileine Zegt Sorry" בשנת 2003. לזוג בת בשם הייזל (Hazel), שנולדה בשנת 2007. הוא מתגורר עם משפחתו בניו אורלינס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | !Costa | בארט |  |
| 2002 | ירח מלא | בובי |  |
| 2003 | Phileine Says Sorry | מקס |  |
| 2004 | פלוריס | פלוריס |  |
| 2005 | Johan | יוהאן דרוס |  |
| 2006 | ספר שחור | רוב |  |
| 2009 | Unmade Beds | אקס ריי מן | סרט בינלאומי ראשון |
| 2009 | ויקטוריה הצעירה | ארנסט, נסיך סקסוניה-מיינינגן |  |
| 2009 | Winterland | פרנסיס יאנג |  |
| 2010 | First Mission | ווט |  |
| 2013 | מלחמת העולם Z | אליס |  |
| 2014 | הולכת רחוק | ג'ונתן |  |
| 2015 | ההזמנה | דייוויד |  |
| 2015 | הסיפור של אדליין | אליס ג'ונס |  |
| 2017 | הקצין העות'מאני | איסמעיל והלי |  |
| 2017 | 2:22 | דילן ברנסון |  |
| 2017 | סוס הודי | האב גסטון |  |
| 2018 | אין לך תחליף | סם |  |
| 2018 | מועדון גרנזי לספרות ולפאי קליפות תפודים | דווסי אדמס |  |
| 2018 | State Like Sleep | סטיבן דאלוו |  |
| 2019 | אתר הצלילה בים האדום | יעקב "ג'ק" וולף |  |
| 2019 | The Other Lamb | שפרד |  |
| 2019 | The Last Right | דניאל מרפי |  |
| 2021 | American Dream | ניקי |  |
| 2021 | קייט | סטיבן |  |
| 2021 | ניקולס | ג'ואל |  |
| 2023 | ירח המרד | גאנר |  |
| 2024 | ירח המרד - חלק שני: המצלקת (אנ') | גאנר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | Voor hete vuren |  | פרק: "Prettige feestdagen" |
| 1998 | זמנים טובים, זמנים רעים | רובר | 11 פרקים |
| 1998 | Kees & Co | ילד | פרק: "Sonja's trouwdag" |
| 1999 | סוזי קיו | פאלמר | סרט טלוויזיה |
| 1999–2002 | Spangen | פלה | 4 פרקים |
| 2001 | Uitgesloten | קוהן | סרט טלוויזיה |
| 2001 | Dok 12 | פרדריק ואן קמנדי | פרק: "Geen lijk, geen dader" |
| 2001 | !Costa | בארט | 10 פרקים; מבוסס על הסרט !Costa |
| 2005 | Meiden van De Wit | בודוויגנ פוטס | 9 פרקים |
| 2006 | דיאל ופסקו | אורז מזוודות | פרק: "Wrong Place, Wrong Time: Part 1" |
| 2006 | t Schaep met de 5 pooten' | פרדי | פרק: "Het zal je kind maar wezen" |
| 2007–2010 | De co-assistent | הוגובסיאסטרוולד | תפקיד ראשי; 41 פרקים |
| 2009 | Margot | רודולף נורייב | סרט טלוויזיה של BBC |
| 2010 | Bloedverwanten | מרטין זווגר | תפקיד משני (עונה 1): 12 פרקים |
| 2010–2013 | טרמיי (אנ') | סוני | תפקיד ראשי (4 ענות); 35 פרקים |
| 2012–2014 | נאשוויל | ליאם מק'גיניס | תפקיד חוזר; 13 פרקים |
| 2014–2015 | אורפן בלאק | קאל מוריסון | 6 פרקים |
| 2014–2016 | משחקי הכס | דא'אריו נאהאריס | תפקיד משני (עונה 4); 5 פרקים תפקיד ראשי (עונות 5–6); 13 פרקים |
| 2016 | Harley and the Davidsons | וולטר דייווידסון | מיני סדרה |
| 2018 | מי מתגורר בבית היל | סטיבן "סטיב" קריין | תפקיד ראשי; 10 פרקים |
| 2020 | הדיילת | אלכס סוקולוב | תפקיד ראשי (עונה 1); 8 פרקים |
| 2021 | אנג'לה בלאק | אוליבר מאייר | מיני-סדרה |
| 2022–2023 | Echo 3 | אריק האס | תפקיד ראשי; 10 פרקים |
| TBA | The Abandons |  | סדרה עתידית של נטפליקס |
דיסקוגרפיה

סינגלים במסגרת להקת Fontane:
"1+1=2"‏ (2001)
"Slapeloos"‏ (2002)
"Neem Me Mee"‏ (2003)
סינגלים במסגרת קריירת סולו:
"Deel Van Mij"‏ (2005)
"Geef Je Over"‏ (2006)
אלבום סולו:
"Luchtige Verhalen"‏ (2005)
הערות שוליים

↑  כך נהגה שמו, לעיתים מתועתק לעברית באופן מוטעה כ"מייקל הויזמן"
↑  https://www.ajax.nl/streams/actueel/vol-beloften-dustin-huisman.htm
↑  Luchtige verhalen' van Michiel Huisman, Trouw, 2005 (בהולנדית)
↑  Lesley Goldberg, "'Game of Thrones' Books 'Treme' Alum for Season 4", The Hollywood Reporter, 28 August 2013
↑  Arielle Dachille, Is Michiel Huisman Single? The 'Age Of Adaline' & 'Game Of Thrones' Actor Has A Lovely Love Story, BUSTLE, 22 April 2015
↑  ביוגרפיה על מיכיל האוסמן, באתר Who's Next Records (בהולנדית)
| --- | --- |
בקרת זהויות :  PLWABN: 9811716956805606  BNE: XX5288241  BnF: cb16257490z (data)  GND: 143575252  ISNI: 0000 0001 1458 5837  LCCN: no2008070807  MusicBrainz: 5d4bae83-370b-42a1-b686-37aa37953c1b  NKC: xx0202173  NTA: 273382438  SUDOC: 171896467  VIAF: 164850032   WorldCat (עם VIAF): 164850032
קטבוליזם

קטבוליזם (בעברית: יְרִידַת חֳמָרִים או תהליך פירוק) הוא רצף של תהליכים מטבוליים אשר מפרקים מולקולות גדולות. תהליכים אלו כוללים פירוק וחמצון של רכיבי התזונה. מטרת התגובות הקטבוליות היא הפקת אנרגיה ואספקת המרכיבים הדרושים לתהליכים אנאבוליים.
אטימולוגיה

המילה "קטבוליזם" היא מלטינית חדשה, ושורשיה ביוונית: κάτω ‏ (kato) – "למטה"; ו-βάλλειν‏ (ballein) – "לזרוק". כלומר, פעולה המורידה את רמת האנרגיה.
סוגי קטבוליזם

תגובות אלו שונות מאורגניזם אחד למשנהו. אצל הכמוהטרוטרופים מולקולות אורגניות משמשות מקור אנרגיה. אצל הכמואוטוטרופים יש שימוש בתרכובות לא-אורגניות, ואילו אצל הפוטואוטוטרופים קרינת השמש משמשת כמקור אנרגיה לאגירת אנרגיה כימית.
למרות הצורות השונות לכאורה של התהליכים המטבוליים, בכולן יש שימוש בתגובות חמצון-חיזור להעברת אלקטרונים מתורם מחזר (לדוגמה, מולקולה אורגנית, מים, אמוניה, מימן סולפידי או יוני ברזל) למקבל האלקטרון, המחמצן (לדוגמה: חמצן, חנקה או גופרה). בבעלי חיים, בתגובות אלו מעורב קומפלקס של מולקולות אורגניות, שמפורקות למולקולות פשוטות יותר כגון פחמן דו-חמצני ומים.
התהליך בבעלי חיים

ניתן לחלק את הרצף הנפוץ ביותר של תהליכים קטבוליים בבעלי חיים לשלושה חלקים:
תרכובות אורגניות גדולות כמו חלבונים, פחמימות מורכבות ושומנים מעוכלות ומפורקות לאבני הבניין המרכיבות אותן, חומצות אמינו, חד-סוכרים, חומצות שומן וכו'.
אבני הבניין הללו עוברות שלב נוסף של פירוק ומומרות למרכיבים קטנים יותר כגון אצטיל קואנזים A. בשלב הזה משתחררת אנרגיה.
קבוצת האצטיל עוברת תהליך חמצון והופכת לפחמן דו-חמצני ומים. במעגל הציטראט ובשרשרת מעבר האלקטרונים האנרגיה משתחררת באמצעות חיזור של הקואנזים +NAD, והפיכתו למולקולת NADH.
הערות שוליים

↑  תַּהֲלִיךְ פֵּרוּק במילון ביולוגיה כללית (תשס"ט), 2009, באתר האקדמיה ללשון העברית
| --- | --- |
בקרת זהויות :  NLI: 987007283288705171  GND: 4234092-5  LCCN: sh85012016  NKC: ph170675
זכויות להט"ב בבנגלדש

| --- | --- |

בנגלדש
 מעמד בחוק:  פלילי על פי סעיף 377 מתקופת הודו הבריטית ב-1860, עונש: מאסר עולם וקנס
 טרנסג'נדריות:  ישנה הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  אין איסור על אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נגד (תמכה בהצעה הנגדית מטעם סוריה)
זכויותיהם של לסביות, הומואים, טרנסג'נדרים וביסקסואלים (להט"ב) בבנגלדש כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. הומוסקסואליות היא פלילית על פי החוק הבנגלדשי ונענשת עד מאסר עולם וקנס, מטעם סעיף 377 של ממשלת הודו הבריטית משנת 1860. בשל המנטליות השמרנית של החברה הבנגלדשית המעוצבת על פי דת האסלאם, עמדות שליליות כלפי הומוסקסואלים הן גבוהות. ארגון זכויות האדם "Human Rights Watch" קובע כי "אפליה נגד לסביות, הומואים, טרנסג'נדרים וביסקסואלים היא נפוצה בבנגלדש".
בינואר 2014 יצא לאור מגזין הלהט"ב הראשון של בנגלדש, "Roopbaan" על שם דמות עממית בנגלית המייצגת את "כוחה של האהבה". מאז 2014, בכל שנה בתחילת השנה החדשה הבנגלית ב-14 באפריל, נערך בבירה דאקה אירוע גאווה בשם "Rainbow Rally". בשנת 2014 ערכה בנגלדש את צעדת הטרנסנדרים הראשונה בשטחה.
בשנת 2020 פתחה בנגלדש את בית הספר הדתי הראשון לטרנסג'נדרים בשטחה בעוד נכון לאותה שנה, ישנם כ-1.5 מיליון תושבים בנגלים המוגדרים כטרנסג'נדרים במדינה. קבוצת זכויות הלהט"ב הגדולה במדינה המונה מעל 2,000 חברים בהם רופאים ודוקטורים לפילוסופיה הנוסדה בשנת 2002 כקבוצה מקוונת היא "Boys of Bangladesh" המארגנת אירועים רבים הקשורים לזכויות להט"ב בהם ציון היום הבינלאומי נגד הומופוביה, טרנספוביה וביפוביה בבירה דאקה מאז שנת 2009.
היסטוריה

מאז תולדות המדינה, הומוסקסואליות מעולם לא הוגדרה על ידי איש בעוד אף סופר לא כתב על הומוסקסואליות, מכיוון שהייתה לטאבו עצום בקרב הבנגלים בעוד כל כתיבה בנושא הייתה הומופובית. הומוסקסואליות נראתה בחלק מבתי הבושת בשנות ה-80, אם כי באותה תקופה אף אחד בבנגלית לא השתמש במילה זו לתיאורה אלא במילה "סדום". זונות הומוסקסואלית הייתה נפוצה במידה מסוימת באותה תקופה, מה שפורסם בעיתונים גדולים בשפה הבנגלית. בנגלדש כיום היא מדינה בה הומוסקסואליות, היא מוגדרת עדיין כטאבו בעוד רוב העם הבנגלדשי חושש או לא יודע את משמעותה האמיתית.
חוקים פורמליים נגד הומוסקסואליות הוטלו על ידי הבריטים בשנת 1860 כאשר בנגלדש הייתה חלק מהודו הבריטית. חוקים אלה הועברו לחוק העונשין של פקיסטן לאחר חלוקת הודו ב-1947, וממשיכים להיות חלק מהקוד המשפטי של בנגלדש מאז עצמאותה מפקיסטן ב-1971 עד היום. בשנות ה-2010 יצא לאור מגזין הלהט"ב הבנגלי הראשון במדינה, "Roopbaan" בעוד לפניו לא נראה מגזין מקומי אשר דיבר על סוגיות הומוסקסואליות בקרב האוכלוסייה.
מעמד בחוק

סעיף 377 מהתקופה הקולוניאלית מאז 1860 לחוק העונשין אוסר על "משכב גשמי בניגוד לסדר הטבע", ללא קשר למגדר ולנטייה המינית של המשתתפים,
"377. עבירות לא טבעיות: מי שמקיים מרצונו משכב גשמי בניגוד לסדר הטבע עם איש, אישה או בעל חיים, ייענש במאסר עולם, או במאסר מכל סוג שהוא לתקופה שעלולה להתארך עד עשר שנים, וכן צפוי להיות מוטל לקנס".

הסבר: די בחדירה כדי להוות את המשכב הגשמי הדרוש לעבירה המתוארת בסעיף זה".
התחום של סעיף 377 משתרע על כל איחוד מיני הכרוך בהחדרת הפין. לפיכך, אף מעשים הטרוסקסואלים בהסכמה כגון עשויים להיות מוטלים לעונש על פי חוק זה.
בשנים 2009 ו-2013, הפרלמנט הבנגלדשי סירב לבטל את סעיף 377.
הכרה במערכות יחסים חד מיניות

בנגלדש אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור). מערכת יחסים רומנטית בהסכמה ונישואים בין שני מגדרים מנוגדים נתמכים, אם כי שמרנות חברתית היא מכשול בהקשר זה שכן מבחינה תרבותית החברה מבוססת על מערכת 'נישואים מסודרים על ידי אפוטרופוס'.
ב-23 ביולי 2013, זוג לסביות נעצרו על נישואים חד מיניים בסתר. שיבונטי רוי פוג'ה, הינדית בת 16, וסנג'ידה אקטר, מוסלמית בת 21, ברחו מהעיר שלהם לדאקה, הבירה, והתחתנו בטקס הינדי. לאחר מכן הם נעצרו ואויימו במאסר עולם. באופן דומה, זוג לסבי נוסף נעצר באוקטובר 2013 בגין מערכת היחסים ביניהן. אחד מבנות הזוג זוהתה כבעל עם שיער קצר בעוד המשטרה ביקשה מהם לבצע בדיקות זיהוי מין, והרופאים ציינו ששניהם נקבות. התיק נגדן הוגש במסגרת סעיף 209, העוסק ב-"פעילויות לא חברתיות".
זהות מגדרית

ב-11 בנובמבר 2013, היג'רות הוכרו כמגדר נפרד על ידי ממשלת בנגלדש בישיבת ממשלה בראשות ראש הממשלה, שק הסינה ואזד. יחד עם זכרים ונקבות, היג'רות יזוהו כמגדר נפרד במסמכים רשמיים. סקר של משרד הרווחה העלה כי נכון לשנת 2013 רשומים במדינה כ-10,000 היג'רות. למרות זאת, לבנגלדש אין מדיניות המתארת צעדים מפורטים שאנשים צריכים לעבור כדי לשנות את מגדרם באופן חוקי במסמכים הרשמיים שלהם, בעוד אין בהירות לגבי מי עשויה להיות כשירה להיגדר כהיג'רה.
בדצמבר 2014 הזמין משרד הרווחה היג'רה להגיש מועמדות לעבודה ממשלתית. בינואר 2015 פרסם משרד הבריאות תזכיר ובו ביקש "לנקוט בצעדים הכרחיים לזיהוי היג'רות על ידי ביצוע בדיקות רפואיות יסודיות". בדיקות אלו הביאו לכך שהיג'רות נאלצו להתפשט בפומבי ולתת לגעת באיברי מינן. תמונות של בדיקות אלו פורסמו מאוחר יותר לתקשורת אשר טענו אז כי היג'רות הן "באמת גברים".
ביולי 2015, לאחר שהיג'רה הייתה עדה לרצח של בלוגר חילוני, וסייעה בהצלחה במעצרם של העבריינים, שהיו איסלאמיסטים קיצוניים, הודיעה ממשלת בנגלדש על תוכניות לגייס היג'רות כחברי במשטרת התנועה. באפריל 2019 דווח כי בנגלדש תאפשר להיג'רות להצביע בזהותם המגדרית המועדפת, שכן גורמים רשמיים הציגו לראשונה את "היג'רה" כאפשרות מגדר שלישי בטפסי הצבעה.
בשנת 2020 בנגלדש פתחה את בית הספר הדתי הראשון שלה לטרנסג'נדרים בבירה דאקה בעוד יותר מ-150 סטודנטים היו צפויים בתחילה ללמוד מקצועות אסלאם ומקצועות בחינם. הלימודים החלו מ-7 בנובמבר 2020 לצד אי קביעת הגבלת גיל לרישום תלמידים. באותה שנה, נבחרה נזרול אסלאם ריטו לראש עיריית טרילוצ'נפור בהיותה הטרנסג'נדרית הראשונה בבנגלדש העומדת כראש עיר. תשנובה ענן שישיר היא פעילה בנגלית לזכויות טרנסג'נדרים, דוגמנית, שחקנית ומגישת חדשות, אשר הפכה למגישת החדשות הטרנסג'נדרית הראשונה של בנגלדש ב-8 במרץ 2021.